Goeie reën kom Februarie, sê Peet Pienaar | Landbou
Landbou / Nuus / Goeie reën kom Februarie, sê Peet Pienaar
Prof. Peet Pienaar. Foto verskaf
Goeie reën kan vanaf 6 tot 11 Februarie in die somersaaigebied val, sê prof. Peet Pienaar, wat homself as 'n weerwaarnemer beskryf.
Opvolgreën kan vanaf 21 Februarie val. Dié neerslae gaan verseker 'n "bondel" reën wees, voorspel hy. Die neerslae in Februarie gaan dieselfde patroon volg van reën wat in Januarie in dié droogtegeteisterde somersaaigebied voorgekom het, meen dié gewilde weer-ghoeroe.
"My bekommernis is dat boere in die somersaaigebied nie genoeg kos vir hul diere sal hê nie. Boere moet hawer en graansorghum plant. Dis 'n Josefsbeleid: Elke boer wat diere het, móét 'n Josefsbeleid hê. Dit beteken jy moenie die graanstoppels wat langs jou lande lê, aan die brand steek nie. Baal, verpak en maal dit. Daar is baie kos in daardie oesreste. Al is die jaar hóé wonderlik."
Hy beskryf die nuwemaan as 'n Blou Bul, en met dié maan naby aan die aarde, is die kanse baie goed vir reën in die somersaaigebied. (Dis noord van 'n denkbeeldige lyn vanaf Garies, oor Beaufort-Wes na Port Elizabeth.) Die volmaan is vir hom 'n Stormer, wat weer dui op reën op sy tyd in die winterreënstreek.
Kommentaar (12) "Goeie reën kom Februarie, sê Peet Pienaar" theuns duvenhage	HOe lyk die reenkanse oor die Kalahari streek,Vanzylsrus Blackrock area
26 Januarie 2016 at 14:52	Miemie van Straaten	Waar laat dit Bloemfontein veral – ons mag nie tuinslang gebruik om nat te lei nie – is lief om eie groentes te plant en 2015 was 'n misoes vir my gewees, ek woon in die stad maar het tog my beddings en kon nie nathou met gieter nie.
26 Januarie 2016 at 15:20	Jan Bezuidenhout	Miemie, Hou moed, julle is in die somersaaigebied.
26 Januarie 2016 at 17:03	Johan	Hy kyk seker op accuweather se webblad. Ons wag nou nog vir al die reen wat hy verlede jaar vir ons voorspel het in noord wes.
26 Januarie 2016 at 17:56	Lyndon Januarie	Wat is Prof. Pienaar se mening rondom reen vooruitsigte in Namibia?
26 Januarie 2016 at 22:22	mkruger	Het iemand al vir Haas Das gevra wat sy voorspelling is.
Hy was altyd nog die naaste aan reg gewees….
27 Januarie 2016 at 20:43	René Kriel	Sy voorspellings vir die reën in Januarie 2016 was 100% korrek
28 Januarie 2016 at 15:19	Weerhaan	Sy voorspelling vir Januarie 2016 was seker 100 persent reg ja – behalwe vir die 50 persent van die voorspelling wat minivloede vanaf die 24ste tot 31ste Januarie voorspel het. Die reën het basies opgehou teen die 25ste. (Januarie: Reën van 10-17 Januarie. Afwisselende buie van 24-31 Januarie. Sterk moontlikheid van mini-vloede.) Dit wil ook nou voorkom asof die sonvlekke nie meer 'n rol speel nie. ("Sonvlekke gaan met heelwat reën gepaard, maar tans is daar nie vlekke nie.")
28 Januarie 2016 at 22:18	Anuniem	Peet voorspel baie reg maar net Ons Vader kan die Hemel se sluise oop en Peet doen sy in baie sterk diep geloof
29 Januarie 2016 at 14:55	André van die Karoo	Genugtig, prof. Pienaar is n weerwaarnemer nie n reënmaker nie. Prof. Pienaar, baie dankie vir u weerwaarnemings ons heg groot waarde daaraan. En ja, u voorspelling van mini-vloede was in die kol – in ons omgewing het plase in dié tyd tot 7 duim reën ontvang, vir ons in die Karoo is dit baie reën.
29 Januarie 2016 at 15:51	pieter	Prof wat van reen 17km suid wes van bloem sal dit genoeg wees dankie groete
30 Januarie 2016 at 10:31	Collin Swart	Wat is u voorspelling vir die Laeveld en suidelike Mosambiek?